
DR.30.6.2010 81 

 
■1600  

Kita bekerjasama dengan KPDNKK dari segi penguatkuasaan, kita 
bekerjasama dengan kesihatan dan juga kita bekerjasama dengan pihak kastam. 
Yang penting di sini Yang Berhormat, sama ada benda itu halal ataupun tidak, ia 
perlu ada kesedaran daripada pengguna itu sendiri.  Seperti Yang Berhormat 
sebut tadi kalau daripada team sendiri sudah tidak ada label halal bermakna 
barangan tersebut tidak halal.  Perlu ada satu kesedaran daripada pengguna 
sebelum menggunakan barangan tersebut memastikan bahawa ia adalah sesuatu 
yang suci yang telah pun diiktiraf.   

 

[Timbalan Yang di-Pertua (Datuk Dr. Wan Junaidi bin Tuanku Jaafar) 
mempengerusikan Mesyuarat] 

 

Tuan Yang di-Pertua, saya ingin pergi kepada apa yang dibangkitkan oleh 
Yang Berhormat Baling yang ingin tahu mengenai perkembangan Akta Halal.  
Setakat ini Akta Halal tidak digubal, mengambil kira pandangan dan nasihat 
Jabatan Peguam Negara, undang-undang halal lebih sesuai dibuat melalui 
pengukuhan perundangan sedia ada iaitu Akta Perihal Dagangan 1972. 
Sehubungan itu, Kementerian Perdagangan Dalam Negeri, Koperasi dan 
Kepenggunaan akan meminda APD 1972 bagi memberi kuasa kepada Menteri 
KPDNKK untuk menamakan JAKIM dan JAIN sebagai badan berautoriti persijilan 
halal di negara ini. Pindaan Akta Perihal Dagangan 1972 akan dibentangkan oleh 
Yang Berhormat Menteri Perdagangan Dalam Negeri, Koperasi dan 
Kepenggunaan.   

Begitu juga Yang Berhormat Baling membangkitkan isu mengenai Darul 
Ifta’. Untuk makluman Ahli Yang Berhormat, cadangan penubuhan Darul Ifta’ telah 
dikemukakan kepada Majlis Raja-Raja dan mereka menyarankan supaya kerajaan 
memperkukuh fungsi Jawatankuasa Fatwa Majlis Kebangsaan bagi mengurus 
fungsi berkaitan fatwa. Seterusnya MKI menyarankan supaya dikaji dan diteliti 
fungsinya supaya tidak bertindih dengan agensi-agensi lain. Oleh itu JAKIM telah 
menaik taraf Urus Setia Jawatankuasa Fatwa MKI sebagai satu bahagian khusus 
yang menjalankan fungsi dan tugas berkaitan fatwa.   

Begitu juga Yang Berhormat membangkitkan soal isu sekolah agama 
rakyat dan sekolah agama bantuan kerajaan sebagai satu teras pembinaan 
akhlak. Sesungguhnya pihak kerajaan amat menghargai keprihatinan Ahli-ahli 
Yang Berhormat tentang masalah ini. Bagi tujuan tersebut, kerajaan telah 
mengambil langkah proaktif menyediakan guru-guru agama terlatih dan memberi 
peluang lulusan sijil menengah agama atau STAM yang memiliki SPM untuk 
dipertimbangkan bagi mengikuti pengajian di institut pendidikan guru untuk 
menjadi guru Program Pendidikan Agama Islam dan juga J-QAF.   

Berhubung dengan hala tuju KAFA sebagaimana yang dibangkitkan oleh 
Ahli Yang Berhormat Jerai, dimaklumkan bahawa JAKIM telah menggariskan 
beberapa pendekatan bagi memastikan hala tuju pendidikan Islam dapat 
dilaksanakan dengan selaras serta menaik taraf sama dengan sistem pendidikan 
aliran kebangsaan pada masa ini. Antara perancangan yang sedang dan akan 
dilaksanakan adalah melibatkan semua murid Islam mengikuti program KAFA dan 
juga penambahan guru.   

Tuan Yang di-Pertua, seterusnya saya beralih kepada isu yang 
dibangkitkan oleh Yang Berhormat Sabak Bernam. Yang Berhormat 



#1600 Kita bekerjasama dengan KPDNKK dari segi penguatkuasaan, kita bekerjasama dengan kesihatan dan juga kita bekerjasama dengan pihak kastam. Yang penting di sini Yang Berhormat, sama ada benda itu halal ataupun tidak, ia perlu ada kesedaran daripada pengguna itu sendiri. Seperti Yang Berhormat sebut tadi kalau daripada team sendiri sudah tidak ada label halal bermakna barangan tersebut tidak halal. Perlu ada satu kesedaran daripada pengguna sebelum menggunakan barangan tersebut memastikan bahawa ia adalah sesuatu yang suci yang telah pun diiktiraf. [Timbalan Yang di-Pertua (Datuk Dr. Wan Junaidi bin Tuanku Jaafar) mempengerusikan Mesyuarat]. Tuan Yang di-Pertua, saya ingin pergi kepada apa yang dibangkitkan oleh Yang Berhormat Baling yang ingin tahu mengenai perkembangan Akta Halal. Setakat ini Akta Halal tidak digubal, mengambil kira pandangan dan nasihat Jabatan Peguam Negara, undang-undang halal lebih sesuai dibuat melalui pengukuhan perundangan sedia ada iaitu Akta Perihal Dagangan 1972. Sehubungan itu, Kementerian Perdagangan Dalam Negeri, Koperasi dan Kepenggunaan akan meminda APD 1972 bagi memberi kuasa kepada Menteri KPDNKK untuk menamakan JAKIM dan JAIN sebagai badan berautoriti persijilan halal di negara ini. Pindaan Akta Perihal Dagangan 1972 akan dibentangkan oleh Yang Berhormat Menteri Perdagangan Dalam Negeri, Koperasi dan Kepenggunaan. Begitu juga Yang Berhormat Baling membangkitkan isu mengenai Darul Ifta'. Untuk makluman Ahli Yang Berhormat, cadangan penubuhan Darul Ifta' telah dikemukakan kepada Majlis Raja-Raja dan mereka menyarankan supaya kerajaan memperkukuh fungsi Jawatankuasa Fatwa Majlis Kebangsaan bagi mengurus fungsi berkaitan fatwa. Seterusnya MKI menyarankan supaya dikaji dan diteliti fungsinya supaya tidak bertindih dengan agensi-agensi lain. Oleh itu JAKIM telah menaik taraf Urus Setia Jawatankuasa Fatwa MKI sebagai satu bahagian khusus yang menjalankan fungsi dan tugas berkaitan fatwa. Begitu juga Yang Berhormat membangkitkan soal isu sekolah agama rakyat dan sekolah agama bantuan kerajaan sebagai satu teras pembinaan akhlak. Sesungguhnya pihak kerajaan amat menghargai keprihatinan Ahli-ahli Yang Berhormat tentang masalah ini. Bagi tujuan tersebut, kerajaan telah mengambil langkah proaktif menyediakan guru-guru agama terlatih dan memberi peluang lulusan sijil menengah agama atau STAM yang memiliki SPM untuk dipertimbangkan bagi mengikuti pengajian di institut pendidikan guru untuk menjadi guru Program Pendidikan Agama Islam dan juga J-QAF. Berhubung dengan hala tuju KAFA sebagaimana yang dibangkitkan oleh Ahli Yang Berhormat Jerai, dimaklumkan bahawa JAKIM telah menggariskan beberapa pendekatan bagi memastikan hala tuju pendidikan Islam dapat dilaksanakan dengan selaras serta menaik taraf sama dengan sistem pendidikan aliran kebangsaan pada masa ini. Antara perancangan yang sedang dan akan dilaksanakan adalah melibatkan semua murid Islam mengikuti program KAFA dan juga penambahan guru. Tuan Yang di-Pertua, seterusnya saya beralih kepada isu yang dibangkitkan oleh Yang Berhormat Sabak Bernam. Yang Berhormat.